शिव अभिषेक नंदी पूजा के बिना रहता है अधूरा, नदी के कान में अपनी मनोकामनाएं कहने की है परंपरा
अभी शिव जी का प्रिय महीना सावन चल रहा है। इस महीने शिव जी का अभिषेक रोज करना चाहिए। अभिषेक में नंदी की पूजा भी जरूर करें, वर्ना शिव पूजा अधूरी रह जाएगी। नंदी शिव जी के वाहन ही नहीं, बल्कि शिव अवतार भी हैं। Shiva Abhishek and Nandi Puja in savan month, shiv ji ke avtar, old traditions about nandi and lord shiva
अभी शिव जी का प्रिय महीना सावन चल रहा है। इस महीने शिव जी का अभिषेक रोज करना चाहिए। अभिषेक में नंदी की पूजा भी जरूर करें, वर्ना शिव पूजा अधूरी रह जाएगी। नंदी शिव जी के वाहन ही नहीं, बल्कि शिव अवतार भी हैं।
शिवपुराण कथाकार और ज्योतिषाचार्य पं. मनीष शर्मा के मुताबिक, शिव जी के अंशावतार के रूप में ही नंदी का जन्म हुआ था। जानिए नंदी अवतार से जुड़ी खास बातें...
ऐसे हुआ नंदी का जन्म
पुराने समय में शिलाद नाम के एक ऋषि थे, जो ब्रह्मचारी थे, उन्होंने आजीवन विवाह नहीं किया। इस बात से उनके पूर्वज यानी पितर देवता दुखी थे। दरअसल शिलाद मुनि के पितरों का दुख इस बात के लिए था कि शिलाद मुनि के बाद उनका वंश ही खत्म हो जाएगा। एक दिन पितर देवता शिलाद मुनि के सपने में प्रकट हुए और उनसे संतान उत्पन्न करने के कहा, ताकि उनका वंश आगे बढ़ सके।
पितरों की इच्छा पूरी करने के लिए शिलाद मुनि ने संतान की कामना से शिव जी को अपने तप से प्रसन्न कर लिया। शिलाद मुनि की तप से प्रसन्न शिव जी प्रकट हुए तो मुनि ने वरदान में एक पुत्र मांगा।
भगवान शिव ने शिलाद मुनि को पुत्र पाने का वरदान दे दिया। इसके कुछ दिन बाद जब शिलाद मुनि भूमि पर हल चला रहे थे, तब खेत में से उन्हें एक बालक मिला। शिलाद ने उसका नाम नंदी रखा और शिव जी का आशीर्वाद मानकर उसका पालन करने लगे।
एक दिन दो मुनि शिलाद के आश्रम आए। उन्होंने बताया कि नंदी अल्पायु है, इसका जीवन बहुत कम है। इस बात से शिलाद मुनि दुखी हो गए। नंदी ने शिलाद मुनि से उनके दुख का कारण पूछा तो उन्होंने नंदी को पूरी बात बताई।
पिता की चिंता दूर करने के लिए नंदी ने शिव जी को प्रसन्न करने के लिए तप शुरू कर दिया। नंदी के तप से प्रसन्न होकर भगवान शिव प्रकट हुए और कहा कि तुम मेरे ही अंश हो, इसलिए तुम्हें मृत्यु से डरने की जरूरत नहीं है।
नंदी ने शिव जी प्रार्थना की कि वे उनकी सेवा में ही रहना चाहते हैं। इसके बाद शिव जी ने नंदी को अपना मुख्य गण और वाहन बना लिया।
नंदी के कान में मनोकामना कहने की परंपरा क्यों है?
आमतौर पर शिव जी के भक्त पूजा के बाद नंदी के कान में अपनी मनोकामनाएं कहते हैं। इसके पीछे मान्यता ये है कि भगवान शिव हमेशा ध्यान में बैठे रहते हैं। ऐसे में भगवान तक हमारी मनोकामनाएं पहुंच नहीं पाती हैं। इस स्थिति में जब हम नंदी के काम में हमारी मनोकामनाएं कहते हैं तो शिव जी का ध्यान पूरा होने के बाद नंदी हमारी मनोकामनाएं शिव जी तक पहुंचा देते हैं। इसी मान्यता की वजह से नंदी के कान में मनोकामनाएं कही जाती हैं।